ભુવનેશ્વર શ્રેણીમાં સર્વાધિક રન બનાવનરો બીજો ખેલાડી બની ગયો છે, તેણે 69.66ની એવરેજથી 209 રન બનાવ્યા છે, જ્યારે 317 રન સાથે મુરલી વિજય આ યાદીમાં સૌથી ઉપર છે. ઇશાંત શર્માની વાત કરીએ તો ટેસ્ટ કારકિર્દીમાં તેનો સર્વોચ્ચ સ્કોર 31 રન છે, જે તેણે 18 જુલાઇ 2010ના રોજ શ્રીલંકા વિરુદ્ધ ફટકાર્યો હતો. બેટિંગમાં ભલે ઇશાંત આ સિદ્ધિ હાંસલ ના કરી શક્યો હોય પરંતુ તેણે ઇંગ્લેન્ડના સુકાની એલિસ્ટર કૂકને આઠમી વાર પેવેલિયનનો રસ્તો દેખાડ્યો છે. ઇશાંત દ્વારા કોઇપણ ઇંગ્લિશ બેટ્સમેનને સૌથી વધુ વખત આઉઠ કરવાનો આ રેકોર્ડ છે. બીજી તરફ કૂક પણ ક્યારેય અન્ય કોઇ બોલરના હાથે આટલીવાર આઉટ થયો નથી.